Ford afslører sin første Volkswagen til foråret

Siden 2019 har det været kendt, at Ford vil bygge mindst én elbil på Volkswagens MEB-platform. Men i denne uge har amerikanerne givet to smugkig på bilen og afsløret, at den bliver præsenteret helt officielt i løbet af foråret.

“Kan ikke vente til 2023, hvor vi vil trække tæppet af vores første elektiske personbil fra Køln,” skriver Martin Sander , der leder Model e teamet i Europa. Her viser han også et hjørne af bilen. Tweetet kan ses længere nede på siden.

Den nye Volkswagen fra Ford vil sandsynligvis være en SUV i Volkswagen ID.4 klassen. Ifølge engelske Autocar skal den konkurrere mod biler som Toyota bZ4X, Nissan Ariya og Volvo XC40 Recharge. Den bliver også Fords første elektriske alternativ til Mustang Mach-E, som efterhånden har et par år på bagen. Altså bortset fra F-150, der ikke er sendt bredt ud på markedet.

Great to see so many of our media friends today in our @Ford in Europe Design Center. Can't wait for 2023 to arrive, when we will pull the cover of our first electric passenger vehicle coming from #Cologne. #EVs #ElectricVehicle #NewYear2023 pic.twitter.com/3wH3ixEWCW
— Martin Sander (@MSander22) December 15, 2022

For et par dage siden postede Peter Zillig, der er chef for Fords europæiske marketing, sit eget teaser-billede (se herunder). Her ses det tydeligt på forlygterne, at den MEB-baserede Ford-model ikke er den nye elektriske Ford Puma, som der ellers har været spekulationer om.

Den MEB-baserede Ford præsenteres til foråret.

I marts løftede Ford sløret for sine Europa-planer frem mod 2024. Mustang Mach-E vil blive efterfulgt af elektriske personbiler. Ud over den elektriske Puma kommer der to helt nye elektriske Ford-personbiler inden for de næste to-tre år. Den ene bliver altså en MEB-baseret “medium size crossover”. Det er den tredje fra venstre på billedet herunder.

MEB-Ford’en vil blive bygget på fabrikken i Køln. En fabrik, der lige nu bygger Fiesta-modellen, der forsvinder til sommer.

Ford afslører sin første Volkswagen til foråret