Ford taber 600.000 kroner per elbil

Det er ikke uden grund, at Ford overvejer at løbe fra sit løfte om kun at sælge elbiler i Europa fra 2030. Det amerikanske ikon taber milliarder på sin elbilsatsning, hævder nyhedsmediet Bloomberg, der har talt med centrale medarbejdere.

Faktisk står det i øjeblikket så slemt til, at ikke engang indtægterne fra fossilbiler kan udligne tabet på elbiler. Ifølge mediet forventer Ford at tab på op mod 32 milliarder kroner i år. Heraf suger elbilsatsningen alene hele 40 milliarder kroner ud af kassen.

En medarbejder, som Bloomberg har talt med, hævder at selskabet i gennemsnit har tabt 100.000 dollars per elbil i årets første kvartal. Altså lidt over 692.000 kroner per bil.

De dystre tal har tvunget Ford til at genoverveje sin strategi og skære kraftigt i elbilsatsningen. Ifølge kilderne skal der skæres 83 milliarder kroner på satsningen, ligesom planlagte elbiler vil blive forsinket. I stedet vil selskabet fokusere mere på plugin-hybrider som den populære model Kuga.

Derfor har selskabet også skåret ned på batteri-ordrerne, hævdes det.

I sidste uge sagde Martin Sander fra Ford Europe, at  selskabet har revideret sin strategi om at droppe fossilbilerne i Europa i 2030.

“Hvis vi ser en stærk efterspørgsel, for eksempel efter plugin-hybridbiler, vil vi fortsat tilbyde dem,” sagde han under Financial Times Future of the Car i London.

Læs mere: Ford genovervejer at droppe fossilbilerne.

Ud over elektriske personbiler har Ford også satset på elektrificering af deres varevogne.

Ford taber 600.000 kroner per elbil